《杏花天 清明》
清代·孙鼎臣

禁烟时节花飞絮，又一点分来宫炬。冶春心事低迷处，豆蔻梢头风雨。

渐移了暖红帘幕，又闲了踏青箫鼓。莺莺燕燕都来诉，无计将伊分付。

作者简介：（1819—1859）湖南善化人，字子馀，号芝房。道光二十五年进士。累官翰林院侍读。因反对起用琦善、赛尚阿等人而乞归。好诗文，探求古今学术政教治乱所由。深研经济，有《盐论》等数十篇。汇为《苍筤集》。